Súradnice: 50°37′13″S 14°24′52″V﻿ / ﻿50,620194°S 14,414417°V﻿ / 50.620194; 14.414417

**Ronov** je zrúcanina hradu pri Blíževedlách a Stvolínkách na vrchole čadičového kužeľa Ronov vysokého 552 m nm, približne 10 km juhozápadne od Českej Lípy. Je chránený ako kultúrna pamiatka Českej republiky.

História
--------

Hrad bol založený koncom 14.storočia pánmi z Klingštejnu, jednou z vetiev Ronovcov. V písomných prameňoch sa objavuje prvýkrát v roku 1429, kedy patril bratom Henrichovi a Jánovi Berkovcom z Dubej, teda rodom ktorý tiež vznikol z Ronovcov, patril im však asi už 13 rokov predtým. Pôvodnú stavbu neskôr nahradil hrad väčší. V roku 1437 ho predali Viliamovi z Illburku, ktorého rod vlastnil rozsiahly hrad do roku 1454, kedy vymrel. Vdova po Vilémovom jedinom synovi Anežka z Helfenštejnu Ronov v roku 1505 opustila a presťahovala sa do stvolínskej tvrdze, ktorú si nechala prestavať na zámok.

Ronov pod vrcholom
Od roku 1608 bol uvádzaný ako spustnutý. Počas tridsaťročnej vojny, v roku 1643 bol vypálený švédskymi vojskami, keď sa na hrade ukrývali obyvatelia neďalekých Stvolíniek i ďalších dedín so svojím majetkom a Švédi to zistili.

V roku 1832 zrúcaninu navštívil Karel Hynek Mácha, ktorý tu podľa zoznamu Hrady videné vydal jednu nedochovanú kresbu. 

Roku 1845 nechal vtedajší majiteľ panstva Stvolínky, litoměřický biskup Augustín Bartolomej Hille postaviť na vrchol Ronova krížovú cestu, ktorá sa však nezachovala. Na vrchole hradu nechal vztýčiť drevený kríž.

Neskôr hľadači pokladov vybúrali trhavinou do veže otvor, ktorým urobili zrúcaninu hradu voľne prístupnou.

O stavbe
--------

Prvýkrát sa postaral o lepšie opevnenie Viliam z Illburku po roku 1450. Vonkajšie hradby nechal doplniť vežovitou stavbou so zaoblenými rohmi. Súčasťou stavby bola vstupná brána, kadiaľ sa dalo vojsť na ochodzu na opevnení. Do vnútorného hradu viedla bránka v priečnej stene. Všetky budovy, veže a hradby boli súčasťou pevnostného systému v nemeckom štýle.

Priechody hradom Ronov

Cestovný ruch
-------------

Z vrcholu je dobrý výhľad po okolí, na neďaleké Stvolínky, Stranné či Blíževedly. Cesta nahor po červenej turisticky značenej ceste je dosť náročná, s prevýšením 230 metrov. Najbližšia železničná zastávka je v Kravařoch. Vrch vrátane hradu sú na území CHKO Kokořínsko a je vedený od roku 1995 ako prírodná pamiatka Ronov.. Po úpätí vrchu vedie ďalšia značená cesta, zelená z Kravařov na juh, do Kokořínska. Neďaleko vedie železničná trať z Českej Lípy do Lovosíc, najbližšie (asi 2 km) zastávky vlaku sú vo Stvolínkách a v Blíževedloch. Najbližšou cestou je spojka medzi Blíževedlami a Holanmi.

Povesti
-------

Povestí sa zachoval celý rad.

* Na hrade údajne straší duch niekdajšieho hradného pána.
* Je tu ukrytý veľký poklad, ktorý stráži veľký obor s ohnivými očami a ktorý je možné objaviť na Kvetnú nedeľu.
* Na Kvetnú nedeľu sa otvorili železné dvere, za nimi žena s dieťaťom uvidela hromadu uhlia. Dieťa odložila, časť uhlia odniesla, lenže dvere sa zatvorili na celý rok. Za rok špinavé, ale zdravé dieťa za otvorenými dverami zasa našla.

Zábery z nádvoria hradu

Referencie
----------

1. ↑   *Ústřední seznam kulturních památek České republiky*. Praha: Národní památkový ústav, [cit. 2016-05-11]. Katalogové číslo 129423 : Hrad Ronov. : Pamiatkový katalóg.: MonumNet.
2. ↑  POHORECKÝ, Vladimír. *Tipy na výlet po rozhlednách a starých hradech*. Praha : Radioservis a.s. 2000. ISBN 80-86212-10-6. Kapitola - Hrad Ronov, s. 101.
3. ↑  SMEJKAL, Ladislav. *Máchův kraj - Českolipsko*. Praha 6 : REGIA, 2008. ISBN 978-80-86367-65-1. Kapitola - V biskupské rezidenci ve Stvolínkách, s. 37.
4. 1 2  SMEJKAL, Ladislav. *Máchův kraj - Českolipsko*. Praha 6 : REGIA, 2008. ISBN 978-80-86367-65-1. Kapitola - Na Ronově, s. 45.
5. ↑  AUTORSKÝ KOLEKTÍV. *Zříceniny hradů výšinných, skalních, vodních*. Praha : Olympia a.s. 1998. 27-005-98. Kapitola - Ronov, s. 90.
6. ↑   *Českolipsko a Máchův kraj*. Děčín : Česká turistika s.r.o, 2005. ISBN 80-903410-9-8. Kapitola - Holanské rybníky, s. 31.
7. ↑  MODRÝ ING. PHD, Martin; SÝKOROVÁ RNDR, Jarmila. *Maloplošná chráněná území Libereckého kraje*. Liberec : Liberecký kraj, referát ŽP a zemědělství, 2004. S. 8.
8. ↑   *Mapa KČT 15, Máchův kraj, 4. vydání*. Praha : Trasa s.r.o, 2008. ISBN 978-80-7324-168-1.
9. ↑  Máchův kraj, str. 47

Iné projekty
------------

Commons
* Spolupracuj na Commons Commons ponúka multimediálne súbory na tému **Ronov (hrad, okres Česká Lípa)**

Zdroj
-----

*Tento článok je čiastočný alebo úplný preklad článku Ronov (hrad, okres Česká Lípa) na českej Wikipédii.*